ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 153 cr vaccine doses have been administered so far under Nationwide Vaccination Drive
- India's Active caseload currently stands at 8,21,446
- Active cases stands at 2.29%
- Recovery Rate currently at 96.36%
- 69,959 recoveries in the last 24 hours increases Total Recoveries to 3,45,70,131
- 1,68,063 new cases in the last 24 hours
- Daily positivity rate 
- Weekly Positivity Rate 
- 69.31 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 11 जानेवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, लसींच्या 92 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड -19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 152 कोटी 89 लाखांचा  टप्पा ओलांडला आहे. देशभरात 1,63,81,175 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 69,959 रुग्ण कोविड आजारातून बरे झाले. त्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,45,70,131 झाली आहे. परिणामी, भारतातील रोगमुक्ती दर 96.36% झाला आहे.
गेल्या 24 तासांत, 1,68,063 नव्या कोविडबाधितांची नोंद झाली. भारतातील कोविड सक्रिय  रुग्णसंख्या सध्या 8,21,446 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 2.29% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 15,79,928 चाचण्या करण्यात आल्या. देशात आतापर्यंत एकंदर 69 कोटी 31 लाखांहून अधिक  चाचण्या करण्यात आल्या आहेत. देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 8.85% आणि दैनंदिन पॉझिटीव्हिटी दर 10.64% इतका आहे.
इतर अपडेट्स :
- राज्ये आणि केंद्रशासित प्रदेशांकडे अद्याप न वापरलेल्या 17 कोटी 11 लाखांपेक्षा जास्त मात्रा शिल्लक आहेत.
Statewise status of Omicron Variant
|
|
S. No.
|
|
State
|
|
No. of Omicron Cases
|
|
Discharged/Recovered/
Migrated
|
|
1
|
|
Maharashtra
|
|
1,247
|
|
467
|
|
2
|
|
Rajasthan
|
|
645
|
|
402
|
|
3
|
|
Delhi
|
|
546
|
|
57
|
|
4
|
|
Karnataka
|
|
479
|
|
26
|
|
5
|
|
Kerala
|
|
350
|
|
140
|
|
6
|
|
Uttar Pradesh
|
|
275
|
|
6
|
|
7
|
|
Gujarat
|
|
236
|
|
186
|
|
8
|
|
Tamil Nadu
|
|
185
|
|
185
|
|
9
|
|
Haryana
|
|
123
|
|
92
|
|
10
|
|
Telangana
|
|
123
|
|
47
|
|
11
|
|
Odisha
|
|
74
|
|
8
|
|
12
|
|
Andhra Pradesh
|
|
28
|
|
9
|
|
13
|
|
Bihar
|
|
27
|
|
0
|
|
14
|
|
Punjab
|
|
27
|
|
16
|
|
15
|
|
West Bengal
|
|
27
|
|
10
|
|
16
|
|
Goa
|
|
21
|
|
19
|
|
17
|
|
Madhya Pradesh
|
|
10
|
|
10
|
|
18
|
|
Assam
|
|
9
|
|
9
|
|
19
|
|
Uttarakhand
|
|
8
|
|
5
|
|
20
|
|
Meghalaya
|
|
5
|
|
4
|
|
21
|
|
Jammu and Kashmir
|
|
4
|
|
4
|
|
22
|
|
Andaman and Nicobar Islands
|
|
3
|
|
0
|
|
23
|
|
Chandigarh
|
|
3
|
|
3
|
|
24
|
|
Puducherry
|
|
2
|
|
2
|
|
25
|
|
Chhattisgarh
|
|
1
|
|
1
|
|
26
|
|
Himachal Pradesh
|
|
1
|
|
1
|
|
27
|
|
Ladakh
|
|
1
|
|
1
|
|
28
|
|
Manipur
|
|
1
|
|
1
|
|
|
|
Total
|
|
4,461
|
|
1,711N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
संसदीय कामकाज मंत्रालय
संसदेचे अर्थसंकल्पीय अधिवेशन अनिश्चित काळासाठी तहकूब
संसदेच्या दोन्ही सभागृहात एकूण 18 विधेयके मंजूर
हे अधिवेशन लोकसभेत 114% तर राज्य सभेत 90% फलदायी ठरले
संसदेचे 2021 या वर्षीचे 29 जानेवारी 2021 रोजी सुरु झालेले संसदीय अधिवेशन आज 25 मार्च 2021 ला अनिश्चित काळासाठी तहकूब झाले.
या कालावधीत राज्यसभेचे कामकाज शुक्रवार 12 फेब्रुवारी 2021 रोजी आणि लोकसभेचे कामकाज शनिवार 13 फेब्रुवारी 2021 रोजी मध्यकालीन विश्रांतीसाठी स्थगित ठेवण्यात आले होते. त्यानंतर विविध विभागांशी संबंधित स्थायी समित्यांना विविध मंत्रालये तसेच विभाग यांच्या अनुदानविषयक मागण्यांचे परीक्षण करून अहवाल देणे शक्य व्हावे म्हणून या दोन्ही सभागृहांचे कामकाज 8 मार्च 2021 ला पुन्हा सुरु झाले.
अर्थसंकल्पीय अधिवेशनाबद्दल बोलताना, केंद्रीय संसदीय व्यवहार मंत्री प्रल्हाद जोशी यांनी सांगितले की या 2021 च्या संपूर्ण अर्थसंकल्पीय अधिवेशनात लोकसभेच्या 24 आणि राज्यसभेच्या 23 बैठका झाल्या. यापैकी अधिवेशनाच्या प्रथम सत्रात लोकसभेच्या 12 आणि राज्यसभेच्या 11 बैठका झाल्या तर द्वितीय सत्रात लोकसभेच्या आणि राज्यसभेच्या प्रत्येकी 12 बैठका झाल्या.
मुळात हे अधिवेशन 8 एप्रिल 2021 पर्यंत सुरु राहणार होते. पण काही राज्ये आणि केंद्रशासित प्रदेशांमध्ये सुरु असलेल्या निवडणूक प्रक्रियेत संसद सदस्यांना भाग घेता यावा यासाठी दोन्ही सभागृहातील विविध राजकीय पक्षाच्या नेत्यांनी केलेल्या मागणीनुसार हे अधिवेशन लवकर तहकूब झाले.
आभारप्रस्ताव:
राष्ट्रपतींच्या अभिभाषणावर लॉकेट चटर्जी यांनी लोकसभेत आभार प्रस्ताव सादर केला आणि डॉ. वीरेंद्र कुमार यांनी त्याला अनुमोदन दिले.
परिशिष्ट
आरोग्य आणि कुटुंब कल्याण मंत्रालय
आरोग्य आणि कुटुंब कल्याण मंत्रालय, माता, नवजात, बाल आरोग्यासाठी भागीदारी , जिनेव्हा यांच्या सहयोगाने G20 अंतर्गत किशोरवयीन आणि युवा आरोग्य आणि कल्याण या विषयावर आयोजित एका कार्यक्रमाचे केंद्रीय मंत्री डॉ. मनसुख मांडवीय करणार उद्घाटन
केंद्रीय मंत्री धर्मेंद्र प्रधान, अनुराग ठाकूर, डॉ. भारती प्रवीण पवार आणि प्रा. एस. पी. सिंह बघेल उपस्थित राहणार
नवी दिल्ली, 19 जून 2023
केंद्रीय आरोग्य आणि कुटुंब कल्याण मंत्रालयाने, 20 जून 2023 रोजी नवी दिल्ली येथे माता, नवजात, बाल आरोग्यासाठी भागीदारी , जिनेव्हा, यांच्या सहयोगाने 'हेल्थ ऑफ यूथ-वेल्थ ऑफ नेशन', अर्थात तरुणांचे आरोग्य-राष्ट्राची संपत्ती हा G20 अंतर्गत सह-ब्रँडेड कार्यक्रम आयोजित केला आहे. जगभरातील 1.8 अब्ज पौगंडावस्थेतील मुले आणि तरुणांच्या आरोग्य आणि कल्याणाची गरज अधोरेखित करणे आणि किशोरवयीन आणि तरुणांच्या आरोग्याबाबत G20 देशांचे लक्ष आणि गुंतवणुकीला चालना देणे, हे या जागतिक मेळाव्याचे उद्दिष्ट आहे.
केंद्रीय आरोग्य आणि कुटुंब कल्याण मंत्री डॉ. मनसुख मांडवीय या कार्यक्रमाचे उद्घाटन करतील आणि बीजभाषण देतील. शिक्षण, कौशल्य विकास आणि उद्योजकता मंत्री, धर्मेंद्र प्रधान, माहिती आणि प्रसारण आणि क्रीडा आणि युवा व्यवहार मंत्री, अनुराग ठाकूर, आरोग्य आणि कुटुंब कल्याण राज्यमंत्री, प्रा. एस. पी. सिंह बघेल, आणि आरोग्य आणि कुटुंब कल्याण राज्यमंत्री डॉ. भारती प्रवीण पवार देखील यावेळी उपस्थित राहतील, आणि युवकांसमोरील आव्हाने आणि या आव्हानांना तोंड देण्यासाठी आवश्यक भविष्यातील रणनीती तसेच युवकांचे आरोग्य आणि कल्याण यासाठी सरकार करत असलेले प्रयत्न यावर त्यांचे विचार मांडतील. दक्षिण आफ्रिकेचे आरोग्य मंत्री डॉ. मथुम जोसेफ 'जो' फाहला हे देखील उद्घाटन सत्राला संबोधित करतील आणि उपस्थित तज्ञांसमोर आपला दृष्टीकोन मांडतील.
जगात 10 ते 24 वयोगटाची 1.8 अब्ज लोकसंख्या असून, यामधील सर्वात जास्त युवा लोकसंख्या भारतामध्ये आहे. ही युवा लोकसंख्या कोणत्याही देशासाठी मोलाची असून, आर्थिक वृद्धी आणि विकासाची उद्दिष्ट साध्य करण्यासाठी त्यांचे आरोग्य आणि कल्याण यामधील गुंतवणूक महत्वाची ठरते. युवा लोकसंख्येच्या लाभांशाचे महत्व लक्षात घेऊन, या कार्यक्रमात किशोरवयीन मुले आणि तरुणांचे आरोग्य आणि कल्याण यामधील गुंतवणुकीच्या गरजेवर भर दिला जाईल. तरुणांच्या सामर्थ्यावर विश्वास ठेवणारा, आणि सर्वांसाठी शारीरिक, मानसिक आणि सामाजिक कल्याण सुनिश्चित करण्याचा दृष्टीकोन असलेला हा कार्यक्रम, आर्थिक वृद्धी आणि विकासासाठी भारतातील तरुणांच्या क्षमतांचा उपयोग करण्याचा पंतप्रधान नरेंद्र मोदी यांचा दृष्टीकोन आणि वचनबद्धतेशी सुसंगत आहे.
तरुणांना समाजात परिवर्तन घडवण्यासाठी सक्षम बनवणे, यासह धोरणकर्ते, सरकारी अधिकारी, तज्ञ, भागीदार संस्था आणि G20 राष्ट्रांमधील युवा नेत्यांमध्ये संवाद आणि गुंतवणूक वाढवणे हे कार्यक्रमाच्या प्रमुख उद्दिष्टांपैकी एक आहे. या कार्यक्रमात सहभागी होणाऱ्यांपैकी जवळजवळ एक तृतीयांश प्रतिनिधी भारताच्या विविध भागांतील आणि इतर G20 देशांमधील तरुण असतील. त्यांच्या सक्रिय सहभागामुळे आरोग्य आणि कल्याणाबाबत त्यांनी व्यक्त केलेले प्रश्न जाणून त्यांचे विचार आणि मागण्यांना भविष्यातील धोरण आणि कार्यक्रम अंमलबजावणीमध्ये स्थान मिळेल.
या कार्यक्रमात किशोरवयीन मुलांचे आरोग्य आणि कल्याण आणि तरुणांच्या सहभागासाठी बहु-क्षेत्रीय भागीदारी यावर लक्ष केंद्रित करणारी दोन तांत्रिक सत्रे असतील.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
राष्ट्रपती कार्यालय
राष्ट्रपतींनी सारनाथ येथील धम्मकक्का दिन 2022 सोहळ्याला एका व्हिडिओ संदेशाच्या माध्यमातून संबोधित केले
राष्ट्रपती राम नाथ कोविंद यांनी आज  उत्तर प्रदेशातील सारनाथ येथे धम्मकक्का  दिन 2022 सोहळ्याला एका व्हिडिओ संदेशाच्या माध्यमातून संबोधित केले.
उपस्थितांना संबोधित करताना राष्ट्रपती म्हणाले की, बौद्ध धर्म हा भारतातील महान आध्यात्मिक परंपरांपैकी एक आहे. भगवान बुद्धांच्या जीवनाशी आणि शिकवणीशी संबंधित अनेक पवित्र स्थळे भारतात आहेत. त्यापैकी चार मुख्य ठिकाणे आहेत - पहिले बोधगया, जिथे त्यांना ज्ञान प्राप्त झाले; दुसरे सारनाथ, जिथे त्यांनी पहिले प्रवचन दिले; तिसरा श्रावस्ती जिथे त्यांनी सर्वात जास्त चातुर्मास व्यतीत केले, आणि अनेक प्रवचने दिली आणि चौथे कुशीनगर, जिथे त्यांचे महापरिनिर्वाण झाले. ते म्हणाले की भगवान बुद्धांच्या महापरिनिर्वाणानंतर अनेक मठ, तीर्थक्षेत्रे, त्यांच्या शिकवणीशी संबंधित विद्यापीठे स्थापन झाली असून ती ज्ञानाची केंद्रे आहेत. आज ही सर्व ठिकाणे बुद्ध-सर्किटचा भाग आहेत आणि भारत तसेच परदेशातील यात्रेकरू आणि धार्मिक पर्यटकांना आकर्षित करतात.
राष्ट्रपती म्हणाले की, आपल्या लोकशाहीवर बौद्ध धर्माचे आदर्श आणि प्रतीकांचा मोठा प्रभाव आहे. सारनाथ येथील अशोक स्तंभावरून राष्ट्रीय चिन्ह घेतले आहे, ज्यावर धर्मचक्र देखील कोरलेले आहे. लोकसभा अध्यक्षांच्या खुर्चीच्या मागे ‘धर्मचक्र प्रवर्तनाय’ हे सूत्र कोरलेले आहे. आपल्या राज्यघटनेचे प्रमुख शिल्पकार बाबासाहेब, डॉ. भीमराव आंबेडकर म्हणाले होते की, आपल्या संसदीय लोकशाहीमध्ये प्राचीन बौद्ध संघांच्या अनेक प्रक्रियांचा अवलंब करण्यात आला आहे.
भगवान बुद्धांच्या मते शांततेपेक्षा दुसरा मोठा आनंद नाही. भगवान बुद्धांच्या शिकवणुकीत आंतरिक शांतीवर भर देण्यात आला आहे असे राष्ट्रपती म्हणाले. आज याप्रसंगी या शिकवणींचे स्मरण करण्याचा उद्देश हा आहे की सर्व लोकांनी भगवान बुद्धांच्या शिकवणींचा योग्य अर्थ घ्यावा आणि सर्व दुष्कृत्ये आणि असमानता दूर करून शांतता आणि करुणेने परिपूर्ण ज़गाची निर्मिती करावी असे राष्ट्रपती म्हणाले.
स्वातंत्र्याच्या अमृत महोत्सवाचा एक भाग म्हणून सांस्कृतिक मंत्रालय आंतरराष्ट्रीय बौद्ध महासंघाच्या सहकार्याने आषाढ पौर्णिमा दिवस साजरा करत आहे.
राष्ट्रपतींचा संदेश पाहण्यासाठी येथे क्लिक करा -
पंतप्रधान कार्यालय
जपानच्या परराष्ट्र व्यवहार मंत्र्यांनी घेतली पंतप्रधानांची भेट
नवी दिल्ली, 7 जानेवारी 2019
जपानचे परराष्ट्र व्यवहारमंत्री तारो कोनो यांनी आज पंतप्रधान नरेंद्र मोदी यांची सदिच्छा भेट घेतली.
पंतप्रधान नरेंद्र मोदी यांच्या ऑक्टोबर 2018 मधल्या जपान भेटीनंतर त्यासंदर्भात घेतलेला कृती तपशील कोनो यांनी पंतप्रधानांना सादर केला.
2018 च्या ऑक्टोबरमधल्या यशस्वी भेटीचे स्मरण पंतप्रधानांनी यावेळी केले. भारत आणि जपान यांच्यातली विशेष धोरणात्मक आणि जागतिक भागीदारी अधिक दृढ करण्यासाठीच्या ठाम कटिबद्धतेचा पंतप्रधानांनी पुनरुच्चार केला.
जपानबरोबर या वर्षात होणाऱ्या वार्षिक परिषदेच्या पुढच्या फेरीसाठी भारत उत्सुक असल्याचे पंतप्रधानांनी सांगितले.
B.Gokhale/N.Chitale/P.Malandkar
(Visitor Counter : 52
नौवहन मंत्रालय
माल हाताळण्यासंबंधित बाबी
नवी दिल्ली, 7 डिसेंबर 2021
कोणत्याही प्रमुख बंदरातील कोणत्याही चालकाने  कोणत्याही देशातून आलेला एक्झिम माल कार्गो हाताळण्यास नकार दिलेला नाही.
तथापि, अदानी पोर्ट आणि एसईझेड यांनी 11.10.2021 रोजी परिपत्रक क्र. APSEZL/01/2021 जारी केले. त्यानुसार 15 नोव्हेंबर 2021 पासून, इराण, पाकिस्तान आणि अफगाणिस्तानमधून निघणाऱ्या एक्झिम कंटेनरयुक्त मालाची हाताळणी एपीएसईझेड करत नाही आहे.
व्यापार विषयक मार्गदर्शक तत्त्वे कोणत्याही एपीएसईझेड बंदरावरील त्रयस्थ पक्ष  टर्मिनल्ससह एपीएसईद्वारे संचालित सर्व टर्मिनल्सना लागू आहे. सीमाशुल्क कायदा, 1962 मध्ये मालाची तपासणी करण्याच्या तरतुदी आधीच आहेत.
बंदर चालकांनी त्यांची सेवा भेदभाव न करता प्रदान करणे अपेक्षित आहे. तथापि, भारत सरकार, वाणिज्य मंत्रालय, विदेशी व्यापार महासंचालनालयाच्या सक्षम प्राधिकरणांद्वारे बंदर निर्बंध तरतुदीचा वापर केला जाऊ शकतो.
विविध वस्तूंसाठी आणि वेळोवेळी निश्चित केलेल्या जोखीम मापदंडांच्या निकषांनुसार मालाची तपासणी केली जात आहे.
केंद्रीय बंदरे, जहाजबांधणी आणि जलमार्ग मंत्री सर्बानंद सोनोवाल यांनी आज राज्यसभेत एका लेखी उत्तरात ही माहिती दिली.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
भारतीय स्पर्धा आयोग
विक्रेत्यांकडून दिल्या जात असलेल्या सवलतींवर निर्बंध घातल्या प्रकरणी सीसीआयने मारुती कंपनीला 200 कोटी रुपयांचा दंड ठोठावला
नवी दिल्ली, 23 ऑगस्ट 2021
सीसीआय अर्थात भारतीय स्पर्धा आयोगाने एमएसआयएल अर्थात मारुती सुझुकी इंडिया मर्या. या कंपनीविरुध्द कारवाईचा अंतिम आदेश मंजूर केला आहे. मारुती कंपनीने विक्रेत्यांसाठी सवलत नियंत्रण धोरण लागू करून प्रवासी वाहन क्षेत्रासाठीच्या पुनर्विक्री मूल्य देखभालीबाबत स्पर्धा-विरोधी वर्तणुक केल्याबद्दल एमएसआयएल कंपनीला 200 कोटी रुपयांचा दंड ठोठावण्यात आला असून कंपनीचा धोरणविषयक आदेश देखील रद्दबातल करण्यात आला आहे.
सीसीआयच्या असे निदर्शनास आले आहे की एमएसआयएल कंपनी तिच्या विक्रेत्यांशी एक असा करार करत असे ज्याअंतर्गत विक्रेत्यांना त्यांच्या ग्राहकांना एमएसआयएलने ठरवून दिलेल्या सवलतींखेरीज इतर सवलती देण्यास मनाई करण्यात येत असे.
दुसऱ्या शब्दांत सांगायचे तर, एमएसआयएल कंपनीने तिच्या विक्रेत्यांसाठी ‘सवलत नियंत्रण धोरण’ ठरवून दिले होते ज्या अंतर्गत एमएसआयएल कंपनीने मंजूर केलेल्या सवलतींखेरीज अतिरिक्त सवलत, मोफत भेटवस्तू, इत्यादी ग्राहकांना देण्यापासून विक्रेत्यांना रोखण्यात येत होते. जर विक्रेत्यांना अशी सवलत त्यांच्या ग्राहकांना देऊ करायची असेल तर त्यांनी एमएसआयएल कंपनीकडून पूर्वपरवानगी घेणे बंधनकारक होते. या ‘सवलत नियंत्रण धोरणा’विरुध्द कृती करणाऱ्या विक्रेत्यांना दंड ठोठावण्याची धमकी दिली जात होती. आणि हा दंड फक्त डीलरशीपवर ठोठावला जाणार नसून विक्रेत्याच्या दुकानातील थेट विक्री अधिकारी, प्रादेशिक व्यवस्थापक, दुकानाचा व्यवस्थापक, कर्मचारी संघाचा नेता,इत्यादी व्यक्तींवर देखील दंडात्मक कारवाई करण्याची तरतूद एमएसआयएलच्या ‘सवलत नियंत्रण धोरणा’त अंतर्भूत होती.
म्हणून, सीसीआयला असे दिसून आले की एमएसआयएलने त्यांच्या विक्रेत्यांवर‘सवलत नियंत्रण धोरणा’चा बोजा टाकला होता, इतकेच नव्हे तर या धोरणाची सक्त अंमलबजावणी करण्यासाठी विशेष तपासणी व्यवस्था केली होती. त्याचसोबत दंड ठोठावणे, पुरवठा बंद करणे, सक्तीने दंड वसुली करणे आणि तिचा वापर करणे यासारखी कृत्येदेखील कंपनी करत होती. कंपनीच्या या वर्तणुकीमुळे देशांतर्गत स्पर्धेवर विपरीत परिणाम होत असल्याचे दिसून आल्याने सीसीआयने स्पर्धा कायदा,2020 च्या विभाग 3 तसेच विभाग 3 मधील तरतुदींचे उल्लंघन होत असल्यामुळे कंपनीवर दंडात्मक कारवाई केली.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
जलशक्ती मंत्रालय
ग्रामीण भागातील 10 कोटी कुटुंबांना मिळाले नळाद्वारे पिण्याचे पाणी
52% पेक्षा जास्त ग्रामीण कुटुंबांना मिळत आहे नळाद्वारे पाणी
भारताच्या स्वातंत्र्याला 75 वर्षे पूर्ण झाल्याच्या निमित्ताने देश स्वातंत्र्याचा अमृत महोत्सव साजरा करत असताना, जल जीवन अभियान  ने ग्रामीण भागातील 10 कोटी कुटुंबांना नळाद्वारे सुरक्षित आणि स्वच्छ पिण्याचे पाणी उपलब्ध करून एक नवा टप्पा गाठला आहे. पंतप्रधान नरेंद्र मोदी यांनी 15 ऑगस्ट 2019 रोजी लाल किल्ल्याच्या तटावरून जेव्हा जल जीवन अभियानाची घोषणा केली, तेव्हा ग्रामीण भागातील केवळ 3.23 कोटी  कुटुंबाना नळ-जोडणी द्वारे पाणी उपलब्ध होते. देशाने 19 ऑगस्ट 2022 रोजी कार्यान्वित असलेल्या 10 कोटी घरगुती नळ-जोडणीचा टप्पा गाठला.
आतापर्यंत, 3 राज्ये  आणि 3 केंद्रशासित प्रदेश  यांनी 100% घरगुती नळ-जोडणी नोंदवली आहे. पंजाब 99.93%, त्या पाठोपाठ गुजरात 97.03%, बिहार 95.51% आणिहिमाचल प्रदेश 94.88% ही राज्ये लवकरच 100 टक्के उद्दिष्ट गाठण्याच्या जवळ आहेत.
17 ऑगस्ट 2022 रोजी गोवा हे देशातील पहिले ‘हर घर जल’ प्रमाणित राज्य तर दादरा आणि नगर हवेली आणि दमण आणि दीव हा पहिला केंद्रशासित प्रदेश ठरला, जेथे सर्व गावांमधील लोकांनी ग्राम सभा घेऊन आपल्या गावातील प्रत्येक कुटुंबाला पुरेसा, सुरक्षित आणि नियमित पाणी पुरवठा उपलब्ध असल्याची पुष्टी दिली.
ग्रामीण भागातील प्रत्येक कुटुंबाला विहित गुणवत्तेचे आणि पुरेशा प्रमाणातील पाणी नियमितपणे दीर्घ काळासाठी उपलब्ध करून देणे हे या अभियानाचे उद्दिष्ट आहे.
केंद्र आणि राज्य सरकारांच्या अथक प्रयत्नांमुळे देशातील 8.67 लाख  शाळा आणि 8.96 लाख  अंगणवाडी केंद्रांना नळाद्वारे पाणी पुरवठा सुनिश्चित झाला आहे. हे अभियान सुरु झाले, त्यावेळी देशातील 117 आकांक्षित जिल्ह्यांमधील केवळ 24.32 लाख  कुटुंबाना नळ-जोडणी द्वारे पाणी उपलब्ध होते, जी संख्या आता वाढून 1.54 कोटी  इतकी झाली आहे. तेलंगणा मधील तीन तर पंजाब हरयाणा आणि हिमाचल प्रदेश मधील प्रत्येकी 1 आकांक्षित जिल्ह्यात 100% पाण्याची नळाद्वारे पाणीपुरवठा नोंदवण्यात आला आहे.
जेजेएम ने ग्रामीण जनतेला मोठा सामाजिक-आर्थिक लाभ मिळवून दिला आहे. नळाद्वारे नियमित पाणी पुरवठ्यामुळे जनतेला, विशेषतः महिला आणि लहान मुलींना आपल्या दैनंदिन वापराच्या गरजेसाठी पाण्याच्या जड बादल्या वाहून नेण्यापासून मुक्तता मिळाली आहे, ज्याने दीर्घ काळापासूनचे त्यांचे कष्ट कमी झाले आहेत. हा वाचलेला वेळ रोजगार देणाऱ्या उपक्रमांसाठी, नवी कौशल्ये शिकण्यासाठी आणि मुलांच्या शिक्षणाला आधार देण्यासाठी वापरता येऊ शकतो.
योजनांच्या दीर्घ कालीन शाश्वतेसाठी, ग्रामीण भागातील नळाद्वारे पाणीपुरवठा योजनांचे नियोजन, अंमलबजावणी, संचालन आणि देखभाल यामध्ये सुरुवातीपासूनच जन सहभाग महत्वाचा राहिला आहे. देशात एकूण 5.08 लाख ग्रामीण पाणी आणि स्वच्छता समित्या /पाणी समित्या स्थापन करण्यात आल्या आहेत.
या अभियानामध्ये पाण्याची गुणवत्ता हा अत्यंत महत्वाचा मुद्दा आहे. अभियानाच्या कालावधीत देशात एकूण 2,070 पाण्याची चाचणी करणाऱ्या प्रयोगशाळा विकसित, बळकट आणि निर्धारित करण्यात आल्या आहेत. आतापर्यंत 10.8 लाख ग्रामीण महिलांना फील्ड टेस्टिंग किट्स , म्हणजेच, जल-चाचणी संच वापरण्याचे प्रशिक्षण देण्यात आले आहेत, प्रशिक्षित महिलांनी 1.7 लाख गावांमध्ये पाण्याची गुणवत्ता तपासण्यासाठी फील्ड टेस्टिंग किट्सच्या मदतीने 58 लाखापेक्षा जास्त चाचण्या केल्या आहेत.
माहिती आणि प्रसारण मंत्रालय
सहकार्याने लिखाण करणे आवडते:मेघना गुलजार
(गोवा, 24 नोव्हेंबर 2019
चित्रपट निर्माती/दिग्दर्शिका मेघना गुलजार, पटकथा लेखिका जुही चतुर्वेदी, पूजा लढ्ढा सुरती, छायाचित्रकार मोधुरा पालीट आणि स्तंभलेखिका सुमेधा वर्मा ओझा यांनी आज इफ्फी चित्रपट महोत्सवात चित्रपट निर्मितीची प्रक्रिया आणि सूक्ष्मभेद याविषयी आपले विचार मांडले.
चित्रपट पत्रकार आणि समीक्षक मधुरीता मुखर्जी यांनी सूत्रसंचालन केले.
विकी डोनर, पिकू आणि ऑक्टोबर यासह इतर चित्रपटांच्या लेखिका जुरी चतुर्वेदी यांनी चित्रपटांचा आराखडा लेखकाचा स्वत:चाच असला पाहिजे, असे स्पष्ट केले. मी सूजीत सरकारसोबत काम करताना मी कशाविषयी लिहिणार आहे हे त्याला माहित असते. पण मी काय लिहिणार आहे हे माहित नसते. दुसऱ्यांच्या सूचना ऐकून घेणे महत्वाचे असले तरी व्यक्तिरेखांचे विश्व हे माझ्या संकल्पनेतूनच आले पाहिजे असा माझा आग्रह असतो, असे त्या म्हणाल्या.
‘तलवार’ आणि ‘राझी’ सारखे अतिशय यशस्वी थरारपटांमुळे नाव झालेल्या चित्रपट निर्मात्या-लेखिका मेघना गुलजार म्हणाल्या की मी वेगळे होणे आणि जोडले जाणे या चक्रातून जात असते. चित्रपट निर्मिती ही पूर्णत्वाला नेणारी प्रक्रिया असली तरी चित्रपट जेव्हा संकलनाच्या टेबलावर येतो, तेव्हा मी चित्रीकरणाकडे वस्तुनिष्ठ दृष्टीकोनातून पाहते. मी संकलनाच्यावेळी पूर्ण आढावा घेते, पण नंतर संगीत आणि ध्वनी मला पुन्हा जोडून घेतात.
मी आळशी लेखिका असल्याने मला सहकार्याने लिखाण करायला आवडते. सह लेखकाबरोबर चर्चा करणे मला आवडते. कारण तो वेगळा दृष्टीकोन असतो, मग अगदी जशी पटकथा लेखनाच्यावेळी काही मतभेद असले तरीही मला ही चर्चा आवडते, असे त्या म्हणाल्या.
इफ्फीच्या सुरुवातीला 1952 मध्ये 23 देशांच्या सहभाग होता मात्र 2019 मध्ये ही संख्या 76 देशांपर्यंत पोहोचली आहे, हे या महोत्सवाचे वैशिष्ट्य आहे.
सुवर्णमहोत्सवी इफ्फीमधल्या इंडियन पॅनोरमा विभागात 26 फिचर तर 15 नॉन फिचर चित्रपट दाखवण्यात येणार आहेत. या महोत्सवात सुमारे 10 हजार प्रेक्षक आणि चित्रपट प्रेमी सहभागी होतील अशी अपेक्षा आहे.
G.Chippalkatti/J.Patankar/P.Kor
पंतप्रधान कार्यालय
पंतप्रधानांनी ह्युस्टन, टेक्सास येथे दाऊदी बोहरा समुदायाच्या सदस्यांची भेट घेतली
(नवी दिल्ली, 22 सप्टेंबर 2019
पंतप्रधानांनी ह्युस्टन, टेक्सास येथे आज दाऊदी बोहरा समुदायाच्या सदस्यांची भेट घेऊन त्यांच्याशी संवाद साधला.
या समुदायातील सदस्यांनी ह्युस्टन येथे पंतप्रधानांचा सत्कार केला. संवादादरम्यान दाऊदी बोहरा समुदायातील सदस्यांनी सैयदना साहिब यांच्यासोबतचे सहचर्य अधोरेखित केले. मोदींनी मागीलवर्षी इंदोर येथे त्यांच्या समुदायाच्या कार्यक्रमाला हजेरी लावली होती, याची देखील आठवण त्यांनी यावेळी करून दिली.
“दाऊदी बोहरा समाजाने जगभरात आपला एक वेगळा ठसा उमटवला आहे. ह्युस्टनमध्ये त्यांच्यासोबत वेळ घालवण्याची आणि त्यांच्यासोबत विविध विषयांवर चर्चा करण्याची मला संधी मिळाली.” असे पंतप्रधानांनी आपल्या ट्विटर वरील संदेशात सांगितले.
S.Pophale/S.Mhatre/P.Kor
पंतप्रधान कार्यालय
महाराष्ट्रातील पूर परिस्थितीबद्दल पंतप्रधानांनी साधला मुख्यमंत्र्यांशी संवाद
नवी दिल्ली, 22 जुलै 2021
पंतप्रधान नरेंद्र मोदी यांनी महाराष्ट्राचे मुख्यमंत्री श्री उद्धव ठाकरे यांच्याशी संवाद साधला आणि मुसळधार पाऊस आणि पुरामुळे महाराष्ट्रातील काही भागात उद्भवलेल्या परिस्थितीवर चर्चा केली.
एका ट्वीटमध्ये पंतप्रधान म्हणाले, "महाराष्ट्राचे मुख्यमंत्री उद्धव ठाकरे यांच्याशी संवाद साधला आणि मुसळधार पाऊस आणि पुरामुळे महाराष्ट्रातील काही भागात उद्भवलेल्या परिस्थितीवर चर्चा केली. या परिस्थितीवर मात करण्यासाठी केंद्राकडून सर्वतोपरी सहकार्य करण्याचे आश्वासन दिले.प्रत्येकाच्या सुरक्षिततेसाठी आणि सुखरूपतेसाठी प्रार्थना करीत आहे. @OfficeofUT"
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
घाऊक किंमतीवर आधारित चलनफुगवट्याचा निर्देशांक
(नवी दिल्ली, 14 जून 2019
मे महिन्यात घाऊक किंमतीवर आधारित चलनफुगवट्याच्या निर्देशांकात याआधीच्या महिन्याच्या तुलनेत 0.2 टक्के वाढ झाली.
मे महिन्यात हा दर 2.45 टक्के राहिला.
खाद्यान्न गटाच्या या निर्देशांकात कोणताही बदल झाला नाही. अखाद्य गटाच्या निर्देशांकात आधीच्या महिन्याच्या तुलनेत 0.9 टक्के वाढ झाली.
खनिज गटाच्या निर्देशांकात 4.2 टक्के घट झाली. तर इंधन आणि ऊर्जा या महत्त्वाच्या गटाच्या निर्देशांकात 0.6 टक्के वाढ झाली. उत्पादित वस्तू गटाच्या निर्देशांकात 0.1 टक्के वृद्धी झाली.
B.Gokhale/N.Chitale/P.Kor
ग्राहक व्यवहार, अन्न आणि सार्वजनिक पुरवठा मंत्रालय
भारतीय अन्न महामंडळाकडून ओएमएसएस योजनेंतर्गत साप्ताहिक तत्वावर महाराष्ट्र प्रदेशांतर्गत असलेल्या 25 डेपोमधून 8000 मेट्रिक टन गहू आणि 34 डेपोमधून 20,000 मेट्रिक टन तांदूळ पुरवण्याचा प्रस्ताव
मुंबई, 14 जुलै 2023
भारतीय अन्न महामंडळ  पिठाच्या गिरण्या/व्यापारी/ मोठ्या साठ्याची उचल करणारे पॅनेलवरील खरेदीदार/ गव्हाची उत्पादने तयार करणारे उत्पादक यांच्याकडून वर्ष 20-21, 21-22,22-23 आणि 23-24 या वर्षातील, महामंडळाच्या विविध गोदामात पडून असलेला सामान्य आणि सरासरी दर्जाच्या गव्हाची खुल्या बाजारातील विक्री योजना अंतर्गत 19 जुलै 2023 रोजी ई-लिलावाद्वारे विक्री करण्यासाठी बोली आमंत्रित करत आहे. ओएमएसएस योजनेंतर्गत साप्ताहिक तत्वावर महाराष्ट्र प्रदेशांतर्गत असलेल्या 25 डेपोमधून 8000 मेट्रिक टन गहू आणि 34 डेपोमधून 20,000 मेट्रिक टन तांदूळ पुरवण्याचा एफसीआयने प्रस्ताव दिला आहे.
एफसीआयच्या वतीने मेसर्स एम-जंक्शनकडून बुधवारी 19 जुलै 2023 रोजी ई-लिलावाचे आयोजन केले जाईल, ज्यासाठी आज  रोजी https://www.valuejunction.in/fci/. या वेबसाईटवर निविदा अपलोड करण्यात आल्या आहेत. सर्व पीक वर्षांसाठी एफएक्यू गव्हासाठी 2150 रुपये प्रतिक्विंटल आणि यूआरएस गव्हासाठी 2125 रुपये प्रतिक्विंटल इतका राखीव दर असेल अधिक कर असतील.. फॉर्टिफाईड तांदळासाठी 3173 रुपये प्रतिक्विंटल दर अधिक कर लागू असतील.
बोली आणि ई-लिलावाच्या प्रक्रियेसंदर्भातील सविस्तर अटी आणि शर्तींसाठी कृपया
http://www.valuejunction.in/fci. या लिंकला भेट द्यावी. स्वारस्य असलेल्या संबंधितांना एमजंक्शनने उपलब्ध केलेल्या 18001027136 या टोलफ्री क्रमांकावर देखील हेल्पडेस्कसोबत संपर्क साधता येईल.
भारतीय अन्न महामंडळ  भारत सरकारच्या ग्राहक व्यवहार, अन्न आणि सार्वजनिक वितरण, मंत्रालयाच्या अखत्यारित असलेली नोडल संस्था आहे आणि तिच्यावर देशाची अन्न सुरक्षा सुनिश्चित करण्यासाठी अन्नधान्याची खरेदी, साठवणूक, टिकवून ठेवणे आणि वितरणाची प्राथमिक जबाबदारी आहे.
S.Kane/Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42